rlitschk/wikidir huggingface dataset:
Dr Kilimandscharo isch mit 5.893 m (offiziäll: 5.895 m) Hechi iber em Meeresspiegel s hegscht Bärgmassiv vu Afrika. S Massiv im Nordoschte vu Tansania het mit em Kibo dr hegscht Bärg vum afrikanische Kontinänt. Anne 1987 isch d Landschaft vu dr UNESCO zum Wältnaturerb erklert wore. S Kilimandscharo-Massiv lyt rund 340 km sidlig vum Äquator im Nordoschte vu Tansania, rund 500 km nordweschtlig vu dr Stadt Daressalam un in dr Nechi vu dr kenianische Gränz, Nairobi lyt 200 km nordwechstlig. Bis zue dr Mitti vum Victoriasee sin s fascht 560 km no Nordweschte. Derwylscht s 750 bis 1.000 m hoch Gländ um s Kilimandscharo-Massiv in Richtig Oschte noch em 2.463 m hoche Pare-Gebirg schlään zum Indische Ozean aabegoht, goht s no Weschte un Norde in d Gebirg un Hochländer vu Tansania un Kenia iber, no Side in d Massai-Savanne. Uugfehr 70 km sidweschtlg vum Bärgmassivs ragt dr 4.562 Meter hoch Mount Meru uf. Di hegscht Hebig vum Massiv un dodermit dr hegscht Punkt vu Afrika isch mit 5.895 Meter dr Kibo (= Der Helle). Dr zweethegscht Bärg z Afrika, dr Batian, wu im Mount-Kenya-Massiv lyt, isch 325 km wyt ewäg im Norde. Bis zum Margherita Peak im Ruwenzori-Gebirg, em dritthegschte
De Apollo (Parnassius apollo) isch e groosse Summervogel wo i de Alpe haimisch isch. S gitt meriri lokaali Underaarte, wo e bitzeli andersch uusgsiend. De Apollo chunnt nume i de Alpe und i de Voralpe vor und isch bis uf 2000 müM z finde. Im Noorde goot sis Verbraitigspiet bis zu de Donau und de Schwööbische Alb. Er mag sunnigi Häng, felsigi Gegete und bivorzugt chalkigi Böde. Er suugt a de Blüete vo Tistle (Carduum sp.) und Gaisszötteli (Centaurea sp.). De Apollo isch e wiisse Summervogel, wo uf de Vorderflügel schwarzi Tupfe het. Uf de Hinderflügel het er rooti Tupfe mit eme schwarze Rand und eme wisse Fleck i de Mitti. Bi de Wiibli sind di hindere Flecke eener oraasch. De Körper isch grau. Sini Spannwiiti bitrait 70 bis 85 mm. ♀ ♀△ ♂ ♂ △ Im Augste wered d Aier glait. E Tail vo de Raupe schlüüfft no im Herbst, de ander Tail schlüfft erst im Aprile. Si fressed nume wenn d Sune schiint und hocked de Rest vo de Zitt under Stai. Im Juni verstecked si sich under Stai und Mies und tüend sich verpuppe. De Falter schlüüfft i zwoo bis vier Wuche und flügt bis in September.
Vorlage:Infobox See/Wartung/NACHWEIS-FLÄCHEVorlage:Infobox See/Wartung/NACHWEIS-SEEBREITEVorlage:Infobox See/Wartung/NACHWEIS-VOLUMENVorlage:Infobox See/Wartung/NACHWEIS-MAX-TIEFEVorlage:Infobox See/Wartung/NACHWEIS-MED-TIEFEVorlage:Infobox See/Wartung/SEELAENGE fff Dr Malawisee (au Nyasasee, z Tansania Nyassa, Nyasa gnännt, z Mosambik Niassa; vu Yao nyasa „See“) z Oschtafrika isch dr nyyntgrescht See vu dr Ärd. Syy Abfluss isch dr Shire. D Aarainerstaate vum See sin Tansania, Malawi un Mosambik. Mit ere Lengi vu 560 Kilometer, ere Braiti vu bis zue 80 Kilometer (durschnittli 50 Kilometer) un ere Diefi vu bis zue 704 Meter isch dr Malawisee ain vu dr greschte Seeä im Oschtafrikanische Grabebruch, vu dr Flechi här wird er dert nume no ibedroffe vu vum Tanganjikasee un vum Victoriasee. No Norde wäre d Stade gäächer. Ganz im Norde rage uf dr tansanische Syte d Livingstone-Bärg mit Gäächwänd bis zue fascht 2.500 Meter Hechi us em See. Dr Malawisee isch bekannt fir syy Arteryychtum an muulbruetlige Buntbarsch. Insgsamt git s fascht 450 Fischarte im See, di maischte dervu sin Buntbarsch. Fascht alli Buntbarschgattige un -arte sin endemisch. Zue dr endemische Buntbarschgattige im Malawisee ghere Aulonocara, Labeotropheus, Labidochromis, Maylandia, Melanochromis, Pseudotropheus un Sciaenochromis. D Buntbarsch, wu ökologisch an di felsige Stade vum See bunde sin wäre vu dr Aawohner vum See Mbuna gnännt, di ibrige Utaka. Näbe dr Buntbarsch chemme im Malawisee Nilhächt,
Dr Schwarzwälder Bott isch e regionali Dageszytig im Ruum Schwarzwald un obere Neckar. Är bedrybt e Netz us 20 Gschäftsstelle un 26 Lokalredaktione. S Hauptverbraitigsbiet, wämer syyni Partnerzytige Oberbadischi Zytig un Lohrer Zytig mitderzuerächnet, vu Calp un Herrealb im Norde bis uf Löörech im Side, vu Lohr im Weschte bis uf Balenge un Albstadt im Oschte. Di verchauft Uflag lyt bi 112.803 Exemplar. Unter em Dach vu dr Schwarzwälder Bott Mediegruppe veraint dr Verlag näbe syne Dageszytige au Unternämme fir Wärbig un Online-Dienscht, Delifonmarketing un Firmevereffetlichunge, Druck un Verdailig. Syt 2003 wird d Zytig im Druckzentrum Südwest z Villinge druckt. Verwaltig un Mantelredaktion hän ihre Sitz wyter am Verlagsstandort Oberndorf am Neckar. Dr Rusgeber Schwarzwälder Bote GmbH & Co. KG isch e Holding im Bsitz vu dr Familie vum erschte Rusgeber vum Schwarzwälder Bott, em Wilhelm Brandecker. S Blatt ghert hite zue dr Südwestdeutsche Medien Holding GmbH (SWMH) mit Sitz z Stuegert. Dr Schwarzwälder Bott isch anne 1835 z Sulz am Neckar grindet wore. Im nämlige Johr het dr Oberndorfer Wilhelm Brandecker s Unternämme ibernuu. Är het dr Schwarzwälder Bott as e „Amts- und Intelligenzblatt“ rusgee un het s Unternämme bis 1884 zämme mit syre Frau Amalie glaitet. 1837 isch
Dr Südkurier isch e regionali Dageszytig fir d Regione nordweschtlige Bodesee, Hochrhy un Schwarzwald mit Sitz z Konschtanz. S Blatt erschyynt mit ere verchaufte Uflag vu 120.268 Exemplar segs Mol pro Wuche im Berliner Format (syt 1. Merz 2010; dervor im Rhynische Format). Vorgänger vum Südkurier isch d Konstanzer Zeitung gsii. Dr Johannes Weyl (*1904 z Kiel, † 1989 z Konschtanz), dr ehmolig Laiter vum Zytschrifte-Zäntralbiro im Ullstein Verlag, het anne 1945 vu dr franzesische Bsatzigsmacht e Lizänz iberchuu un het z Konschtanz, mit em Hugo Eckener, dr Südkurier grindet un as Buechverlag dr Südverlag. Dr Weyl isch au dr erscht Chefredakteur vum Südkurier gsii. Am 8. Septämber 1945 isch di erscht Uusgab erschine. Am Aafang isch nume aini, speter zwoo Uusgabe pro Wuche erschine. D Zytig het am Aafnag nume Syte ghaa, wel di franzesisch Bsatzigsmacht wenig Bapier zuedailt ghaa het. Syt 1945 sin allmol neji Uusgabe grindet wore, bis es zum hitige Verbraitigsbiet chuu isch. Erscht ab Novämber 1953 isch d Zytig alldag uusechuu. Anne 1970 isch dr Veleger Johannes Weyl glychzytig gschäftsfierende Gsellschafter vu dr Südkurier GmbH, dr Südverlag GmbH, dr Gesellschaft für Verlagsrechte mbH, Gschäftsfierer vu dr Druckerei und Verlagsanstalt GmbH un dr Universitätsverlag Konstanz GmbH,
As Mord vo Griiffesee – au as «Bluetnacht» oder «Bluetdaat vo Griiffesee» bekannt – isch dr Massemord vo Innerschwizer Gwalthufe an dr Besatzig vo dr Zürcher Festig Griiffesee während em Alte Züürichrieg in d Gschicht iigange. Am 27. Mai 1444, noch ere Belaagerig vo 4 Wuche, häi no 62 Verdäidiger gläbt. Die mäiste von ene si Buure gsi und dr Wildhans vo Bräitilandebärg het s kommandiert. Noch iirer Kapitulation isch die ganzi Besatzig usser zwäi, äi Zitzüüge säit zää, Maa am 28. Mai 1444 ooni Erbarme vo de siigriiche Innerschwizer uf dr «Bluetmatte» z Nänike mit em Schwärt köpft worde. Vermuetlig isch das dr grösst Däil vo dr Bevölkerig vom Amt Griiffesee im «Mannesalter» gsi und deren ihri Familie si em ene ungwüsse Schicksal überloo worde. Dr Schwyzer Chronist und Augezüüuge Hans Fründ het drüüber gschriibe, ass es s Erbärmliggste gsi sig, wo mä je gsee haig, und ass die Hiigrichdete zum ene guete Däil nuume armi Buure gsi sige, wo am Chrieg käi Schuld gha häige. Staatsarchivs Freiburg/Fribourg (Hrsg.): Die Grosse Freiburger Chronik des Franz Rudella (1567/1568). Edition nach dem Exemplar des Staatsarchivs Freiburg/Fribourg, 2005 Thomas Böning et al.: Gottfried Keller, Sämtliche Werke. Neue kritische Edition, umfassend kommentiert, 7
Dütsch-Oschtafrika isch d Bezeichnig vo eme dütsche „Schutzgebiet“ gsi, wo s vo 1885 bis ins 1918 gäh het. Zu dere Kolonie hei Tanganjika (s hütig Tansania ohni Sansibar), Burundi, Ruanda und en chline Teil vom hütige Mosambik ghört. Mit de Niderlag im Erschte Wältchrieg het s Dütschi Reich di Kolonie verlore. Ursprünglich isch Dütsch-Oschtafrika e privati Kolonie gsi und het de Dütsch-Oschtafrika Gsellschaft (DOAG) ghört. Di Gsellschaft isch vom Carl Peters gründt worde und het d Ufgab gha, Gebiet in Afrika in Besitz z näh. Am 10. November 1884 isch er uf Sansibar cho und kurz druf het er uf em Festland di erschte „Schutzverträg“ abgschlosse. Di Häuptling, wo uf afrikanischer Sit di Verträg unterschribe hei, hei meischt kei Ahnig kha, worum es em Peters gange-n-isch. Di Riichskanzler vom Dütsche Riich isch eigentlich gäge es Engagement z Afrika gsi, er het aber us innepolitische Gründ nochgeh und so het de Kaiser Wilhelm I. am 27. Februar 1885 en Schutzbrief unterschribe, wo d Bsetzige z Oschtafrika legalisiirt het. D Regiirig vo Sansibar het dodergäge proteschtiirt, wil si di afrikanischi Küschte vo Somalia bis Mosambik und s Hinterland bis zum Kongo zu ihrem Territorium grächnet het. Si hei d Truppe uf em
As Felsespore, Felsnaase, Gländspore oder Bärgspore bezäichnet mä e Felse, wo schroff us eme Berghang uusestoot. Er stoot us em Gländ umen ume nit nume wäge siner Form uuse, sondern hüfig au wäge siner Geologii (Art vom Gstei, Tektonik). Felsnaase oder -Spore häi nid umbedingt e Gipfelpunkt. Au eme Bärgrugge, wo nume uf zwei oder drei Site scharf abfallt, cha mä as Spore bezäichne. In dr Vergangeheit het mä an sonige Stelle am Spore oder Steilhang, wo stotzig über eme Daal lige und wo män ä Sporelaage säit, gärn Burge baut, wil mä die liicht het chönne verdeidige und wil mä vo dört us d Vercheerswääg im Daal het chönne kontrolliere und Signaal zu benoochberte Burge sände. S grösste Brobleem, wo mä im Fall von ere Belaagerig gha het, isch d Drinkwasserversorgig gsi. Bischbil für sonigi Burgfelse findet mä vor allem in de Alpe. In de dütsche Middelgebirg si sonigi scharfi Felsespore sälte. z Kärnte und in dr Stäiermark: d Burge Hochosterwitz und Riegersburg (d Riegersburg stoot uf eme Vulkanit) d Ebbestäi (Chalchfelse) in dr Schwiz: d Wildeburg im Kanton Zug d Farnsburg im Baselbiet in Süddütschland und Saggse: Burg Wildestäi und d Hangburg Ehrefels d Kriebstäi z Saggse.
Mit Halsgraabe bezäichnet mä e künstlige Graabe, wo nid ganz um e Burgaalaag umegoot, sondern nume an deene Site vom Areal, wo nit dur natürligi Hinderniss gschützt si. Er isch e wichdige Bestanddäil vom Wehrsystem vo vile Höheburge. Ursprünglig het mä dr Begriff Halsgraabe in dr Burgekund nume für Burge in Spornlaage brucht. Wäge iirer Laag si die uf drei Site vo stotzig abfallende Bärgabhäng gschützt. Mä het dä dorum immer nume vo dr Bärgsite aagriffe. Mä het d Aalaag us braktische Gründ immer an dr ängste Stell vom Bärgsporn vom Landrugge drennt, em „Fläschehals“, und vo doo chunnt dr Naame. Mä het denn nume no über e Brugg – mäistens e Zuugbrugg – in d Burg chönne. Hützudaags wird dr Begriff Halsgraabe mänggisch au bi andere Arte vo Burgaalaage brucht, wenn die an äinere oder zwäi vo iire Site e diefe Drochegraabe häi, währed si uf de übrige Site dur unzuegängligs Gländ gschützt si. E Hufe ehemooligi Halsgrääbe si hüte dicht bewaggse und es isch schwiirig, si überhaupt no z gsee. Bischbil für Burge mit Halsgrääbe im klassische Sinn si d Burg Liebestäi, das Schloss Rochlitz, d Burg Kriebstäi und d Farnsburg. Wenn no anderi Däil von ere Burg,
Dr Alexander Bonde (* 12. Jänner 1975 z Fryybeg) isch e dytsche Bolitiker (Bindnis 90/Di Griene). Vu Mai 2011 bis Mai 2016 isch er Landesminischter fir Ländlige Ruum un Verbruucherschutz z Bade-Wirttebärg gsii. In syre Schuelzyt isch dr Bonde as Stipändiat vum Barlemäntarische Getti-Programm vum US-Kongräss un vum Dytsche Bundesdags an dr Kahuku High School uf Hawaii gsii un het dert anne 1993 s High School Diploma gmacht. Noch em Abitur 1995 am Theodor-Heuss-Gymnasium z Fryybeg het dr Bonde syy Zivildienscht glaischtet as Bedreier vu Schwärschtbehinderte un het derno anne 1996 e Studium vu dr Rächtswisseschaft an dr Universitet Fryybeg aagfange. Im Johr 1999 isch er fir e Studium zum Diplom-Verwaltigswirt (FH) an d Fachhochschuel fir effetligi Verwaltig vum Land Bade-Wirttebärg z Kähl gwägslet. Anne 2001 het er des Studium ufgee un het derno as persenlige Referänt vu dr bade-wirttebärgische Landdagsabgordnete Heike Dederer un as Kampagnelaiter fir verschideni Burgermaischterwahlkämpf gschafft. D Wahlkampfagäntur public-office - Wahlmanagement & Strategieentwicklung GbR, wu dr Bonde mit eme Kolleg doderzue anne 2002 ufböue ghaa het, isch no syre Wahl in dr Bundesdag no im glyche Johr ufglest wore. Dr Bonde isch evangelisch un mit dr CDU-Bolitikeri Conny Mayer-Bonde ghyrote. Di baide hän e Suhn un
D Bilkay Öney (* 23. Juni 1970 z Malatya, Tirkei) isch e dytschi Bolitikeri, wu us dr Tirkei stammt. D Öney isch in dr Bartei Bindnis 90/Di Griene aktiv gsii un isch anne 2009 in d SPD iberdrätte. Vu Septämber 2006 bis Mai 2009 isch si Integrationsbolitischi Sprächeri vu Bindnis 90/Di Griene im Abgordnetehuus vu Berlin gsii. Vu Mai 2011 bis Mai 2016 isch si Landesminischteri fir Integration vum Land Bade-Wirttebärg gsii. D Bilkay Öney het syt 1973 z Berlin gläbt. An dr TU Berlin het si Bedribswirtschaftslehr un Medieberotig studiert. Derno het d Öney zerscht as Bankaagstellti gschafft un isch derno zum staatlige tirkische Färnsehsänder TRT gwägslet. Dert het si as Redaktionsassischtänti, derno as Assischtänti vu dr Gschäftsfierig un as Redakteuri un Moderatori gschafft, bis sie am 17. Septämber 2006 in s Berliner Abgordnetehuus gwehlt woren isch. Zytwys isch si au d Prässesprächeri vum Bidligswwärch Kreuzberg (BWK) gsii. Speter isch si dr vum Cem Özdemir anne 1994 mitgrindete Initiative ImmiGrün - Bündnis der neuen InländerInnen byydrätte, wu dr Griene noostoht un wu si Sprächeri dervu gsii isch. D Bilkay Öney isch bis zum 12. Mai 2009 Mitglid vu dr Griene gsii. Uf Blatz drei vu dr Landeslischte Berlin isch
Dr Reinhold Gall (* 31. Oktober 1956 z Sülzbach) isch e dytsche Bolitiker (SPD). Vu Mai 2011 bis Mai 2016 isch er Inneminischter vum Land Bade-Wirttebärg gsii. Dr gleert Färnmäldetächniker Reinhold Gall het syy bolitischi Laufbahn in dr Kommunalbolitik aagfange. Anne 1984 isch er in dr Gmairot vu dr Gmai Obersulm (Landchrais Haalbrunn) gwehlt wore, 1989 isch er Ortsvorsteher vu syym Haimetort Obersulm-Sülzbach wore, 1994 isch er in dr Chraisdag yyzoge. Bi dr Landdagswahl 2001 wisch er fir dr Wahlchrais Neckarsulm in dr Landdag vu Bade-Wirttebärg gwehlt wore, bi dr Wahle 2006 un 2011 isch er widergwehlt wore. Syt 2006 isch er Barlemäntarische Gschäftsfierer vu dr SPD-Landdagsfraktion gsii. Är isch inne- un bolizeibolitische Sprächer vu dr Fraktion gsii, vu 2004 bis 2006 derzue au Vorsitzende vum Innenuusschuss. Dr Gall isch syter anne 2009 Vorsitzende vum Chraisfyyrwehrverband Haalbrunn un syt 1984 Chraisuusbilder vu dr Fyyrwehre im Landchrais Haalbrunn. Bis Juni 2007 isch er au Landesgschäftsfierer vu dr Sozialdemokratische Gmainschaft fir Kommunalbolitik (SGK) gsii. Am 12. Mai 2011 isch dr Gall as Inneminischter vu dr grien-rote Regierig z Bade-Wirttebärg veraidigt wore. Syyni Ämter as Ortsvorsteher vu Sülzbach (1989–2011), Mitglid vu dr SPD-Fraktion im Chraisgad (1994–2011, ab 1999 as Vorsitzende) un Mitglid vuim
D Gabriele Warminski-Leitheußer (* 26. Februar 1963 z Waltrop) isch e dytschi Bolitikeri (SPD). Vu Mai 2011 bis Jänner 2013 isch si Landesminischteri fir Kultus, Juged un Sport vu Bade-Wirttebärg im Kabinett Kretschmann I gsii. D Gabriele Warminski-Leitheußer her anne 1982 s Abitur z Waltrop gmacht un im Aaschluss e Uusbildig fir dr ghobene nittächnische Dienscht bi dr Chraisverwaltig Recklinghausen zur Diplomverwaltigswirti absolviert. Derno het si as Sachbearbaiteri gschafft un zwische 1986 un 1994 an dr Ruhr-Universitet Bochum Jura studiert. Bis 2000 isch d Warminski-Leitheußer juristischi Co-Dezernänti bim Landchrais Lüchow-Dannenberg gsii. Vu 2000 bis 2008 isch si Dezernänti vum Chrais Unna, zerscht bis 2005 fir Familie, Juged, Gsundhait un Verbruucherschutz, derno fir Arbet, Sozials, Kultur un Medie gsii. Vu Merz 2008 bis Mai 2011 isch si Burgermaischteri fir Bildig, Juged, Sport un Gsundhait vu dr Stadt Manne gsii. Noodäm si mit 16 Johr Mitglid vu dr Juso woren isch, isch si 1992 wäg em Asylkompromiss us dr SPD uusdrätte. Anne 1999 isch si aber wider in d Bartei yydrätte. Syt em 28. Novämber 2009 isch si Mitglid im Landesvorstand vu dr SPD Bade-Wirttebärg. Vor dr Landdagswahl 2011 isch si vum SPD-Spitzekandidat Nils Schmid as Bilduisexperti in syy Schatteabinett beruefe wore.
Dr Winfried „Winne“ Hermann (* 19. Juli 1952 z Rauteburg) isch e dytsche Bolitiker (Bindnis 90/Di Griene). Syt Mai 2011 isch er Minischter fir Verchehr un Infrastruktur z Bade-Writtebärg. Dr Hermann isch z Rauteburg uf s Eugen-Bolz-Gymnasium gange un het sich dert scho in dr Schuelermitverwaltig engaschiert. Zytwys isch er au Schuelsprächer gsii. Noch em Abitur anne 1971 het er syy Zivildienscht im Chinderhaim Diasporahuus Bietehause bi Hoegerloch abglaischtet un het 1973 e Lehramtsstudium in dr Fächer Dytsch, Bolitik un Sport an dr Universitet Dibenge aagfange, anne 1979 het er s erscht Staatsexame gmacht. Noch em Referämndariat het er 1981 au s zwait Staatsexame fir s Lehramt an Gymnasie bstande. Derno het er bis 1984 an eme Gymnasium z Stuegert gschafft. Vu 1989 bis 1998 het er dr Fachberaich Gsundhait un Umwält an dr Volkshochschuel Stuegert glaitet. Dr Winfried Hermann isch ghyrote un het e Dochter. Anne 1982 isch dr Hermann Mitglid bi dr Griene wore. Vu 1992 bis 1997 isch er Landesvorsitzende vu dr Griene Bade-Wirttebärg gsii. Dr Hermann het vu 1984 bis 1988 em Landdag vu Bade-Wirttebärg aaghert. Vu 1998 bis 2011 isch er Mitgliid vum Dytsche Bundesdages gsii. Do isch er vu 1998 bis 2002 stellverdrättende Vorsitzende
D Gisela Anna Erler (* 9. Mai 1946 z Bibra) isch e dyschi Familieforscheri, Unternämmeri un Bolitikeri (Bindnis 90/Di Griene). Syt Mai 2011 isch si as Staatsreti Mitglid vu dr Landesregierig vu Bade-Wirttebärg. Dert isch si zueständig fir Zivilgsellschaft un Burgerbedailigung. D Gisela Erler isch d Dochter vum SPD-Bolitiker Fritz Erler un syyre Frau Käthe, geb. Wiegand. Noch em Abitur het si Germanischtik un Soziologi studiert. Si het sich im SDS engaschiert un isch 1967 Mitgrinderi vum Minchner Trikont-Verlag gsii. In ihre Forschigsarbet am Dytsche Jugedinschtitut het si sich mit em Thema Frau/Gschlächtsrolle/Familie/Beruef bschäftigt. Studieschwärpinkt sin neji Arbetszytmodäll bi Beck/Iken un Coop gsii. Si isch d Autori vun ere internationale Verglyychsstudie iber Eltereurlaub un Reorganisation vu dr Arbetswält, u. a. z Schwede un in dr USA. Anne 1987 het d Gisela Erler mit eme Dutzed andere Fraue s Müttermanifest vereffetligt, im nämlige Johr zämme mit dr Doro Pass-Weingartz bi Rowohlt d Strytschrift Mütter an die Macht!. Im Johr 1991 het si mit em Ufböu vun eme Unternämme aagfange, dr pme Familienservice GmbH. Im Mai 2011 isch si vum Winfried Kretschmann as Staatsreti fir Zivilgsellschaft un Burgerbedailigung mit Stimmrächt im bade-wirttebärgische Kabinett benännt wore D Gisela Erler isch mit ghyrote mit
Dr Rainer Stickelberger (* 6. April 1951 z Löörech) isch e dytsche Jurischt un Bolitiker (SPD). Är isch syt 2001 as Verdrätter vum Wahlchrais Löörech Mitglid vum Landdag vu Bade-Wirttebärg. Vum Mai 2011 bis Mai 2016 isch dr Stickelberger Juschtizminischter im Kabinett Kretschmann I gsii. Dr Stickelberger het anne 1970 syy Abitur am Hans-Thoma-Gymnasium z Löörech gmacht un het derno z Fryybeg Rächtswisseschafte studiert. Dr SPD isch er im Johr 1971 byydrätte. Zwische 1979 un 1984 isch er Richter an dr Verwaltigsgricht z Fryybeg un z Charlsrue gsii. Zwische 1984 un 1992 isch er Burgermaischter vu dr Stadt Wyyl am Ryy gsii. Vu 1992 bis Mai 2011 het er as Rächtsaawalt in ere Chanzlei z Löörech as Sozius gschafft, vor allem in dr Beraich Kommunalwäse un Böu- un Blanigsrächt. Syt em 17. April 2001 isch er as Mitglid vum Landdag rächtsbolitische Sprächer un Juschtiziar vu dr SPD-Landdagsfraktion. Wie 2006 isch dr Stickelberger au 2011 iber e Zwaitmandat in dr Landdag vu Bade-Wirttebärg yyzoge. Dr Stickelberger isch ain vu dr Verdrätter vum Landdag vu Bade-Wirttebärg im Rundfunkrot vum SWR. Am 12. Mai 2011 isch er as Juschtizminischter vu dr grien-rote Koalitionsregierig veraidigt wore. Au bi dr Wahl anne 2016 het dr
Dr Peter Friedrich (* 6. Mai 1972 z Charlsrue) isch e dytsche Bolitiker (SPD). Vum Mai 2011 bis Mai 2016 isch er Minischter fir Bundesrot, Europa un internationali Aaglägehaite vum Land Bade-Wirttebärg gsii. Noch em Abitur 1991 am Thomas-Mann-Gymnasium z Stueteseeun em Zivildienscht het dr Friedrich Verwaltigswisseschaft Universitet Konschtanz studiert, No syym Abschluss as Diplom-Verwaltigswisseschaftlerhet er 2001 as wisseschaftlige Mitarbaiter bi dr Lernagentur Bodensee Impuls GmbH z Konschtanz gschafft. Anne 2004 het er as Brojäktlaiter fir EU-Ferderprogramm bi dr Translake GmbH z Konschtanz aagfange. Dr Peter Friedrich isch ghyrote un het zwai Chinder. Dr Friedrich isch scho as Schueler 1990 in d SPD yydrätte. Är het sich zerscht bi dr Juso, engaschiert, isch 1992 zum stellverdrättende Landesvorsitzende un anne 1997 schließli zum Landesvorsitzende gwehlt wore. Dr Friedrich ghert syt 1999 em Landesvorstand un syt 2003 au em Bresidium vu dr SPD Bade-Wirttebärg an. Syt 2004 isch er Vorsitzende vum SPD-Chraisverband Konschtanz. Vu 2009 bis 2011 isch er Generalsekretär vu dr SPD Bade-Wirttebärg gsii. Vu 2005 bis 2011 isch dr Friedrich Mitglid vum Dytsche Bundesdag gsii. Dert isch er Sprächer gsii vu dr Gruppe vu dr junge Abgordnete „Youngsters“ in dr SPD-Bundesdagsfraktion. Dr Peter Friedrich isch anne 2009 wider iber d
D Gisela Splett (* 20. Jänner 1967 z Sendelfenge) isch e dytschi Bolitikeri (Bindnis 90/Di Griene). Vu 2006 bis 2016 isch si Landdagsabgordneti im Landdag vu Bade-Wirttebärg gsii. Vu Mai 2011 bis Mai 2016 isch si derzue au Staatssekretäri im Minischterium fir Verchehr un Infrastruktur Mitglid vu dr Landesregierig vu Bade-Wirttebärg gsii. Dert isch si zueständig gsii fir Lärm- un Immissionsschutz un umwältbezogeni Uuswirkige vum Verchehr. In däre Funktion isch si au d Lärmschutzbeufdraiti vu dr Landesregierig gsii. Mit em Amtsaadritt vum Kabinett Kretschmann II im Mai 2016 isch si in s Finanzminischterium Bade-Wirttebärg gwächslet. D Gisela Splett het vu 1986 bis 1991 Geoökologi an dr Universität Bayreuth studiert. Derno het si fir s Norwegisch Waldforschigsinschtitut gschafft. Syt 1992 wohnt d Gisela Splett z Charlsrue. Dert het si bi dr Landesaastalt fir Umwältschutz un im Regierigsbresidium Charlsrue as Wisseschaftligi Aagstellti gschafft. Si het an dr Universitet Charlsrue promoviert. D Gisela Splett isch ghyrote un het zwai Chinder. Anne 1997 isch d Splett in d Bartei Bindnis 90/Di Griene yydrätte. 1999 isch si Mitglid vum Chraisvorstand Charlsrue gsii. Im nämlige Johr isch si in dr Charlsruejer Gmairot gwehlt un anne 2000 stellverdrättendi Fraktionsvorsitzendi wore. Vu 2003 bis zum Friejohr 2006 isch
D Katrin Altpeter (* 6. Novämber 1963 z Woeblenge) isch e dytschi Bolitikeri (SPD) un Mitglid vum Landdag vu Bade-Wirttebärg. Vum Mai 2011 bis Mai 2016 isch si Landesminischteri fir Arbet un Sozialornig, Familie, Fraue un Seniore im Kabinett Kretschmann I gsii. No ihre Schuelzyt an dr Grundschuel z Woeblenge-Nuistadt un am Saliergymnasium z Woeblenge het d Katrin Altpeter vu 1984 bis 1986 e Uusbildig zur Altebflägeri absolviert. Derno het si in dr ambulante un stationäre Bfläg gschafft un het vu 1990 bis 1992 e Uusbildig zur Lehreri fir Bflägeberuef. In däm Beruef het si vu 1992 bis 1996 un vu 1998 bis 2001 gschafft. Vu 1996 bis 1998 het si dr Ambulant Bflägedienscht vu dr Arbaiterwohlfahrt z Backene glaitet. Syt 2007 isch si Lehrbeufdraiti an dr Katholische Fachhochschuel Fryybeg. D Katrin Altpeter isch anne 1989 in d SPD yydrätte. Vu 1989 bis 1999 isch si Ortschaftsreti un stellverdrättendi Ortsvorsteheri z Woeblenge-Nuistadt gsii, vu 1994 bis 1999 au Gmaireti z Woeblenge. Syt em 17. April 2001 isch d Katrin Altpeter Landdagsabgordneti fir d SPD im Wahlchrais Woebnlenge. Si isch stellverdrättendi Fraktionsvorsitzendi un Mitglid im Petitions- un Sozialuusschuss gsii. Derzue isch si syt 2001 Ortsverainsvorsitzendi vu dr SPD Woeblenge un vu